Source: http://ec.europa.eu/civiljustice/serv_doc/serv_doc_pol_sl.htm
Timestamp: 2016-06-26 21:35:10+00:00
Document Index: 6322896

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Evropska komisija - Evropska pravosodna mreža - Vročitev dokumentov - Poljska
> Vročitev dokumentov
Zadnja sprememba: 05-03-2008
Vročitev dokumentov - PoljskaTa stran je zastarela. Trenutno jo posodabljamo in bo na voljo na evropskem portalu e-pravosodje.
Kaj pomeni pravni izraz „vročitev listin“ v praksi?Zakaj so potrebna posebna pravila o „vročanju listin“? 2.
Katere listine je treba uradno vročiti? 3.
Kdo je pristojen za vročitev listine? 4.
Kako se listine ponavadi vročijo v praksi? 5.
Kaj se zgodi v izjemnih primerih, kadar osebna vročitev naslovniku ni mogoča (npr. ker ga ni doma)? 6.
Ali obstaja pisni dokaz o opravljeni vročitvi listine naslovniku? 7.
Kaj se zgodi, če naslovnik ne prejme listine ali če vročitev ni bila opravljena v skladu s predpisanimi pravili (npr. če je listina vročena tretji osebi)?Ali je lahko vročitev listine kljub temu veljavna (se lahko morda kršitve odpravijo?) ali je treba vročitev opraviti še enkrat? 8.
Ali je treba za vročitev plačati in koliko? 1. Kaj pomeni pravni izraz „vročitev listin“ v praksi?Zakaj so potrebna posebna pravila o „vročanju listin“?
„Vročitev listin“ pomeni zagotovitev dostopa zadevnega posameznika do listine, ki mu je namenjena v skladu z zakonom.Vročitev listin je zelo pomembna pri civilnih postopkih, ker je povezana s številnimi posebnimi pravnimi posledicami. Od pravilne vročitve listin so odvisni skladnost z ustavnim načelom preglednosti postopka, zagotavljanje pravic strankam in priložnost za njihovo zagovarjanje, skladnost s pravili o zakonitosti postopkov, pravilna določitev rokov in v skladu s tem veljavnost sodnih odločb.Pravila o vročitvi listin so zavezujoča; stranki v zvezi s tem ne moreta ravnati po lastni presoji. Pravila so določena v členih 131-147 Zakonika o civilnem postopku.
Na Poljskem se listine vročijo uradno, tj.
vročijo se po uradni dolžnosti. Vročijo se naslednje listine: pravne odločbe
(ki jih sodišče vroči strankam v sodnem postopku in drugim osebam, ki
sodelujejo pri postopku), vključno z vsemi vrstami uradnih obvestil, sodnimi
pozivi in drugimi listinami, ki imajo v praksi običajno standardno obliko in
h katerim so priložene kopije pisnih izjav (zahtevki in izjave strank,
listine o začetku postopka in druge listine, ki jih sodišče prejme med
postopkom), ter drugi dokumenti, kot so izvedenska mnenja in kopije sodnih
odločb ali nalogov.
Med postopkom listine vroči sodišče. Organi, pristojni za vročitev,
so: poštni urad, sodni izvršitelj, sodni sluga in sodna služba. Običajno se
listine vročijo po pošti. Kadar se pojavijo posebne težave pri vročitvi po
pošti, lahko sodišče izda nalog, s katerim dovoli, da listino vroči sodni
sluga. Med izvršilnim postopkom listine vroči sodni izvršitelj. Pravosodni
minister lahko ustanovi sodno službo ter določi njeno organizacijsko ureditev
in podrobne postopke za vročitev listin.
Odvetniki in pravni svetovalci so izvzeti iz
načela formalnosti in si lahko listne vročajo med sabo osebno, pri čemer je
potrebno datirano potrdilo o prejemu. Listine se lahko vročijo osebno tudi v
tajništvu sodišča, in sicer osebam, ki se izkažejo z osebnim dokumentom in
potrdijo prejem.
Poleg tega lahko predsednik senata v
skladu s posebnimi določbami izda nalog, da je treba pravno odločbo vročiti
osebno lokalnim ustanovam in odvetnikom ter da je treba listine, ki jih sodišču
predložijo lokalne ustanove, sprejeti osebno. Pisma in pošiljke se ustanovam
v zgradbi sodišča pošljejo osebno, pri čemer se izda potrdilo o prejemu, pri
tem pa ne sodeluje sodna poštna služba. Če je pripravljalni spis predložen
tako pozno, da kopije ni mogoče vročiti s sodnim pozivom na obravnavo, se
lahko vroči med samo obravnavo.
Pravne odločbe se vročijo s priporočeno
pošto s potrdilom o prejemu. V zadevah, povezanih z delovnim ali
socialnim pravom, lahko sodišče pozove stranke, priče, izvedence ali druge
osebe s katerimi koli primernimi sredstvi, če je to potrebno za pospešitev
zadeve. V zadevah, povezanih s poslovnim pravom,
mora stranka, ki jo zastopa odvetnik ali pravni svetovalec, med postopkom
vročiti kopije pripravljalnega spisa in prilog osebno drugi stranki. Vendar
to ne zadeva listin, pri katerih je upoštevanje roka odvisno od datuma
predložitve pri sodišču (tj. nasprotne tožbe, kasacijske in druge pritožbe,
ugovori na zamudno tožbo, ugovori na plačilni nalog, zahtevki za plačilni
nalog, zahtevki za zavarovanje terjatev, zahtevki za obnovo postopka).
Kadar je naslovnik fizična oseba, se
listine vročijo osebno, če pa fizična oseba ni poslovno sposobna, se vročijo
njenemu zakonitemu zastopniku. Listine za pravne osebe ali organizacije
brez pravne osebnosti se vročijo organu, pooblaščenemu za njihovo zastopanje
na sodišču, ali delavcu, ki ga je vodja organizacije pooblastil za prejemanje
listin. Kadar je za prejem pravnih odločb
imenovan pravni zastopnik ali pooblaščena neka oseba, se listine vročijo temu
zastopniku ali osebi. Potem ko je imenovan pravni zastopnik,
se listine ne vročajo stranki, razen če ima pravni zastopnik omejeno
pooblastilo ali pa je za prejemanje dokumentov pooblaščen drug posameznik.
Roki začnejo teči od vročitve odločbe pravnemu zastopniku, ne glede na to,
ali sodišče vroči odločbo tudi zadevni stranki.
Pooblaščenec za prejemanje pravnih
odločb mora biti delavec, ki je odgovoren za sprejemanje takšne pošte od
vročitelja listin ali osebno sprejemanje na poštnem uradu ali sodišču.
Fizičnim osebam, ki se ukvarjajo s
poslovno dejavnostjo, je treba listine vročiti v skladu s pravili, ki veljajo
za fizične osebe. Podjetjem in poslovnim partnerjem, vpisanim v sodni
zapisnik, je treba listine vročiti v skladu s posebnimi določbami na naslov,
naveden v zapisniku, razen če stranka navede, da je treba listine vročiti na
drugem naslovu. Listine se lahko vročijo tudi osebno
začasnemu skrbniku, ki ga imenuje sodišče, pri katerem se odloča o zahtevku
zadevne osebe. To se zgodi, kadar se tožbeni predlog ali druga listina, s
katero se zavarujejo pravice stranke, vroči stranki, katere kraj stalnega ali
začasnega prebivališča ni znan. Skrbnika lahko imenujejo tudi organizacije,
ki nimajo predstavniškega organa, ali kadar kraj prebivališča članov tega
organa ni znan.
Če kraj prebivališča stranke ni znan in
listina, ki jo je treba vročiti, ni povezana z varstvom pravic, se objava na
oglasni deski sodišča šteje kot vročitev. Če stranke ali njihovi zastopniki ne
sporočijo spremembe naslova, se listina pusti v sodnem spisu in se šteje, da
je bila vročena (razen pri zahtevkih za obnovo postopka), razen če sodišče pozna
nov naslov. Pri prvi vročitvi listine sodišče obvesti stranko, da mora
sporočiti mogočo spremembo naslova, obvesti pa jo tudi o vseh posledicah, če
tega ne stori. Listine za osebo, ki prebiva v tujini,
je treba vročiti njenemu pravnemu zastopniku ali pooblaščencu za vročanje
listin, ki prebiva na Poljskem; če imena teh oseb niso navedena, je treba
listine pustiti na naslovu stranke, navedenem v tožbenem predlogu.
Zapornikom se listine vročijo prek
zadevnega direktorja zapora ali vodje oddelka. 5. Kaj se zgodi v izjemnih primerih, kadar osebna vročitev naslovniku ni mogoča (npr. ker ga ni doma)?
Listine se vročijo na domačem naslovu, na
delovnem mestu ali kjer koli, kjer je naslovnik. Kraj vročitve določita
stranki v skladu z zahtevo, da morata sodišče obvestiti o naslovu in
spremembi naslova. Vročitelji niso odgovorni za iskanje novega naslova
naslovnika. V skladu s posebnimi določbami sodišče izvede preiskavo, s katero
ugotovi naslov stranke, le v zadevah, povezanih z družinskim pravom ali pravom
o skrbništvu; preiskava za ugotovitev naslova toženca se lahko uvede tudi v
zadevah, ki vključujejo zahtevke zaposlenih. V izjemnih okoliščinah, kadar je
težko vročiti listino na naslovu naslovnika, lahko sodišče izda nalog, da se
listina vroči na delovnem mestu. Če pa je stranka kot naslov za vročitev
navedla le domači naslov, sodišču ni treba naslova delovnega mesta poiskati v
sodnem spisu. Na vrh strani
Nadomestna vročitev, tj. vročitev stranki, ki ni
naslovnik, se v primeru fizične osebe opravi le tako, kot je določeno z
zakonom. V tem primeru se šteje, da je bila listina izročena naslovniku. Če naslovnika ni doma, vročitelj izroči
listino odraslemu sostanovalcu ali, če takšne osebe ni, pusti listino pri
skupnosti stanovalcev, hišniku ali občinskemu organu, če zadevne osebe niso
nasprotne stranke v zadevi in se strinjajo, da bodo listino posredovale
naslovniku. Če listine ni mogoče vročiti na opisan način ali če je naslovnik
ali sostanovalec ne želi sprejeti, se pusti na poštnem uradu ali pri
občinskem organu, obvestilo v zvezi s tem pa se pritrdi na vrata prebivališča
naslovnika ali pusti v poštnem nabiralniku. Listine se hranijo sedem dni od
dneva po dostavi. Če se listina ne dvigne v tem roku, se pošlje nazaj
sodišču. Za datum dostave se šteje datum, ko naslovnik sprejme listino ali ko
poteče rok za sprejem. Podobni ukrepi se uporabljajo, kadar
naslovnik ne želi sprejeti listine in je ni mogoče pustiti v kraju za
vročitev. Ti ukrepi se uporabljajo za fizične in
pravne osebe, organizacije in organe državne zakladnice. Ne uporabljajo se,
če uprava, hišnik ali občinski organ ne želi sprejeti listine.
Če listine ni mogoče vročiti pravnim
osebam, ker ni bila sporočena sprememba naslova, se listina pusti v sodnem
spisu in se obravnava, da je bila vročena. Če listine ni mogoče vročiti pravnim
osebam ali organizacijam, za katere velja obveznost registracije, ker
sprememba naslova ni bila zabeležena, se listina pusti v sodnem spisu in se
šteje, da je bila vročena, razen če sodišče pozna nov naslov.
S potrdilom o prejemu, ki je običajno obrazec, priložen k pošiljki, se
dokažeta vročitev listine in datum vročitve. Na obrazcu je navedeno, da je
naslovnik zadevnega dne sprejel navedeno listino na navedenem naslovu.
Prejemniki potrdijo vročitev listine in datum vročitve z lastnoročnim
podpisom. Če tega ne morejo ali ne želijo storiti, vročitelj izpolni datum
dostave in se podpiše namesto naslovnika, pri čemer navede, zakaj tega ni
naredil naslovnik. Po vročitvi poštni urad na prvi strani potrdila o prejemu
odtisne žig z datumom, ki potrjuje datum v primeru kakršnih koli dvomov. Potrdilo o prejemu, ki ga izda poštni urad, je uradni dokument, ki
dokazuje, da je bila listina vročena, in potrjuje datum vročitve. Osebe, ki
trdijo, da je bila listina vročena na drug datum, morajo predložiti dokaz.
7. Kaj se zgodi, če naslovnik ne prejme listine ali če vročitev ni bila opravljena v skladu s predpisanimi pravili (npr. če je listina vročena tretji osebi)?Ali je lahko vročitev listine kljub temu veljavna (se lahko morda kršitve odpravijo?) ali je treba vročitev opraviti še enkrat?
Če vročitelj
krši pravila o vročitvi, se šteje, da je vročitev neveljavna in nična in
postopek se lahko razglasi za neveljavnega.
listina ni vročena pravi osebi, za naslovnika postane veljavna takoj po
prejetju.
Stranki se
ne moreta pritožiti zoper sodne odločbe o vročitvi listin. Vendar se lahko
stranka v sodnem postopku pri vložitvi pritožbe, kasacijske pritožbe ali pritožbe
v zvezi z drugimi zadevami zagovarja, da vročitev ni bila opravljena ali da
ni bila opravljena pravilno. Vzroki za neveljavnost, za katere sodišče meni,
da so sprejemljivi po uradni dolžnosti, vključujejo primere, v katerih
stranka ni imela možnosti varstva svojih pravic zaradi neuspešne vročitve
pravne odločbe udeležencu v sodnem postopku.
Ne neposredno. Stroški vročitve listin s strani sodišča se krijejo s sodnimi taksami
(registrom), ki jih plača stranka in se plačajo v skladu z veljavnimi pravili
pri odločanju o glavni stvari zadeve.
Ministrstvo za pravosodje Poljskehttp://www.ms.gov.pl « Vročitev dokumentov - Splošne informacije | Poljska - Splošne informacije »